RS พุ่ง 5% ลุ้นกำไรปี 63 พุ่งแรง รับธุรกิจมีเดียฟื้น-คอมเมิร์ซโตต่อ
RS พุ่ง 5% ลุ้นกำไรปี 63 พุ่งแรง รับธุรกิจมีเดียฟื้น-คอมเมิร์ซโตต่อ ล่าสุดอยู่ที่ 19.40 บาท บวก 1 บาท หรือ 5.43% มูลค่าซื้อขาย 249.37 ล้านบาท
RS พุ่ง 5% ลุ้นกำไรปี 63 พุ่งแรง รับธุรกิจมีเดียฟื้น-คอมเมิร์ซโตต่อ ล่าสุดอยู่ที่ 19.40 บาท บวก 1 บาท หรือ 5.43% มูลค่าซื้อขาย 249.37 ล้านบาท
12 ม.ค. 2564

ผู้สื่อข่าวรายงานว่า ราคาหุ้น บริษัท อาร์เอส จำกัด (มหาชน) หรือ RS ล่าสุด ณ เวลา 16.07 น. อยู่ที่ 19.40 บาท บวก 1 บาท หรือ 5.43% สูงสุดที่ 19.50 บาท ต่ำสุดที่ 18.40 บาท ด้วยมูลค่าซื้อขาย 249.37 ล้านบาท

โดย บล.ทิสโก้ ระบุในบทวิเคราะห์ แนะนำ “ซื้อ” หุ้น RS ราคาเป้าพื้นฐาน  21 บาท แนวโน้มผลประกอบการไตรมาส 4/63 คาดยังเพิ่มขึ้นจากธุรกิจ Commerce เป็นหลักที่มีการขยายช่องทางจำหน่ายและการออกสินค้าใหม่ หนุนกำไรทั้งปี 2563 คาดโต 47% ขณะที่ปี 2564 คาดโตอีก 18% จากการฟื้นตัวของธุรกิจ Media และธุรกิจ Commerce ยังเติบโตต่อเนื่อง ผสานกับควบคุมค่าใช้จ่ายได้ดี มีการนำเทคโนโลยีมาช่วยในการวิเคราะห์ลูกค้าและโทรหาลูกค้ากลุ่มเป้าหมาย
ส่วน บล.เคทีบี (ประเทศไทย) ระบุในบทวิเคราะห์ ประเมินราคาเป้าหมายเชิงกลยุทธ์ RS ที่ 19.50 บาท เน้นออกสินค้าใหม่มาร์จิ้นดี รับกำลังซื้อที่ฟื้นตัว เติบโตต่อเนื่องจากธุรกิจค้าปลีก โดยบริษัทตั้งเป้าออกสินค้าใหม่กว่า 110 รายการ/เดือน ส่วนธุรกิจฝั่ง Media เริ่มเห็นสัญญาณการฟื้นตัวจากเม็ดเงินโฆษณาที่เติบโตนับตั้งแต่ช่วงปลายปี 2563 ทั้งนี้ประเมินกำไรสุทธิเฉลี่ยในปี 2563-2564 ที่ 607 ล้านบาท และ 751 ล้านบาท เติบโต 67% เมื่อเทียบจากปีก่อน และ 24% เมื่อเทียบจากปีก่อน ตามลำดับ